[{"text_idx": "#000004", "text": "Mae ein detholiad yr wythnos hon yn fwy o ysbrydoliaeth ar gyfer cerdded nag yn llwybr penodol, gydag ychydig o awgrymiadau wedi\u2019u taflu i mewn ac wedi\u2019i ysgrifennu gan Margaret de Cordova, crwydrwr brwd a cherddwr Nordig. Darganfu Margaret bleserau cerdded Nordig pan ymddeolodd fel pennaeth ysgol. Mae wedi bod yn gerddwr dydd Mawrth rheolaidd ers bron i 10 mlynedd."}, {"text_idx": "#000005", "text": "Margaret ar un o\u2019i teithiau cerdded"}, {"text_idx": "#000006", "text": "\u201cYmddengys y cwestiwn yn eithaf syml. \u201cPa un yw eich hoff daith gerdded?\u201d Fodd bynnag, wrth feddwl am ein teithiau cerdded, nid oedd yr ateb mor hawdd."}, {"text_idx": "#000007", "text": "Ai\u2019r daith gerdded drwy dwyni tywod Gronant, gwylio\u2019r Mo\u0302r-wenoliaid Bach yn hedfan yn ddi-hid i\u2019w nythod, eu pigau\u2019n llawn llysywod? Neu ai Ffynnongroyw, cerdded y cob yn o\u0302l troed glowyr y Parlwr Du a syllu allan ar draws y dirwedd a oedd unwaith yn cynhyrchu glo, y mae natur bellach wedi\u2019i dynnu\u2019n o\u0302l? Ond beth am y teithiau cerdded yn Rhuddlan? Golygfeydd o\u2019r twmpath hynafol i\u2019r bryniau eang; taith yr afon gyda chri yr hwyaid a\u2019r wystryswyr. Heb anghofio Llwybr Dyserth, a all eich arwain i sawl cyfeiriad wrth i chi wrando ar ga\u0302n yr adar. Mae taith gerdded Coed y Morfa hefyd. Ar bob ymweliad mae rhywbeth newydd i\u2019w weld o\u2019r gwaith cadwraeth anhygoel sy\u2019n mynd rhagddo \u2013 y plannu coed, gwartheg Belted Galloway, y pwll. A beth am y teithiau cerdded ar hyd y mo\u0302r. Yr Hwb, Canolfan Fowlio Gogledd Cymru, Rhodfa Warren \u2013 dyma fannau cychwyn sy\u2019n arwain at y tywod, y graean a\u2019r mo\u0302r yn eu ffurfiau amrywiol."}, {"text_idx": "#000009", "text": "Mae\u2019n amhosibl dewis hoff daith gerdded! Pam? Nid dim ond y lleoliad. Yr adeg o\u2019r flwyddyn. Y tywydd. Y newid lleiaf i\u2019r llwybr. Yr olygfa annisgwyl, sain neu ffaith newydd. Y grw\u0302p o gerddwyr hefyd sy\u2019n ychwanegu at fwynhad a phleser pob taith gerdded."}, {"text_idx": "#000010", "text": "Felly, i ateb y cwestiwn, byddai\u2019n rhaid i mi ddewis taith gerdded bore dydd Mawrth fel fy hoff daith gerdded.\u201d"}, {"text_idx": "#000011", "text": "#nordic walking #gronant dunes #Ffynnongroyw #walesbytrails #llwybraucymru"}, {"text_idx": "#000012", "text": "Syniadau am deithiau cerdded gan y bobl sy'n byw ac yn gweithio yma. Rhif 5 a 6 - o amgylch y Rhyl\nAwgrymiadau o lwybrau gan bobl sy\u2019n byw ac yn gweithio yma - Rhif 3 Nant y Pandy, Glyndyfrdwy."}, {"text_idx": "#000018", "text": "Gyda'i gilydd, mae Wrecsam, Sir y Fflint a Sir Ddinbych yn cynnig profiad gwych i ymwelwyr yng Ngogledd Ddwyrain Cymru, gyda mo\u0302r a mynyddoedd, hanes a chelf gyfoes, ac amrywiaeth o ddigwyddiadau arbennig i'r teulu cyfan i mwynhau."}]